google/wiki40b huggingface dataset:
Breiteger

Utseende

Breiteger er middelsstore til store (5 – 20 mm), brede og ofte kraftig bygde teger, de har alle fem følehornsledd. Scutellum er vanligvis trekantet og av moderat størrelse, men det kan være så stort at det dekker det meste av bakkroppen. Føttene er tre-leddete. Beina er vanligvis forholdsvis korte uten noen spesielle trekk.

Levevis

Breiteger lever på jordoverflaten, på planter og trær, og er plantesugere. De fleste artene finnes i varmere strøk.  Bare et fåtall finnes i Norge.
Breiteger har en stinkkjertel på siden av kroppen.  Når de er truet utsondrer de en vond lukt. De sitter ofte på eller ved bær.  Når bærene plukkes kan tegene lett bli med og blir da skremt og utsondrer den vonde lukten. Derfor har de fått navnet bærfis.  
Breiteger har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte.

Systematisk Inndeling

Breiteger tilhører nebbmunnene som har det til felles at munndelene er sugende og at de suger opp næringen.  Nebbmunner lever av plantesaft fra planter og trær, eller som rovdyr som suger kroppsveske fra andre dyr.  
Det er i Norge funnet 18 arter breiteger. Familien breiteger er systematisk plassert i gruppen Pentatomoidea, sammen med: tornteger,Aphylidae, Canopidae, Cydnidae, Dinidoridae, Lestoniidae, Megarididae, Phloeidae, Plataspididae, Saileriolidae, Scutelleridae, Tessaratomidae, Thaumastellidae, Urostylidae
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske breiteger.
Hornblad

Bruk

Planten regnes som enkel å holde i akvarium, den er hurtigvoksende og danner gode gjemmesteder for yngel. Den brukes ofte som flytende ferskvannsplante i både kaldtvanns- og tropiske akvarier, men den kan også finne feste i bunnlaget, røtter eller andre objekter i akvariet.
Canadian Hockey League

Canadian Hockey League er en paraplyorganisasjon som representerer de tre canadiske juniorligaene for spillere mellom 16 og 20 år. CHL ble grunnlagt i 1975 som Canadian Major Junior Hockey League og består av Ontario Hockey League, Quebec Major Junior Hockey League og Western Hockey League. Sluttspillet heter Memorial Cup.
Zvenigorod

Zvenigorod (russisk: Звени́город) er en by i Moskva oblast i Russland. Den ligger ved elva Moskva, rundt 50 km vest for Moskva by. Innbyggertall: 12 155 (folketelling 2002).

Historie

Bosetningen har eksistert siden 1100-tallet, dog er den første gang nevnt i dokumenter i 1338.
Zvenigorod ble for alvor kjent på slutten av 1300-tallet, etter at Dmitrij Donskoj testamenterte den til sin andre sønn Jurij, som grunnla sin residens på den bratte bredden av Moskva-elva. I den lokale kreml, kalt Gorodok, finnes det eneste fullt bevarte eksemplet på 1300-talls Moskva-arkitektur, Maria Himmelfartskatedralen fra 1399. I katedralens interiør finnes fresker av den store Andrej Rubljov.
Zvenigorod blir primært husket for krigene som ble utkjempet av Jurijs sønner for kontroll over Moskva i regjeringstiden til deres slektning Vasilij II (1425–1462). Etter at de hadde tapt ble byen innlemmet i Storfyrstedømmet Moskva.
Zvenigorod fikk byrettigheter i 1784. På slutten av 1800-tallet fikk ble byen populær blant Moskvas intelligentsia. Mange ekstravagante dachaer ble bygget i nærheten. Noen av disse huser i dag museer for Sergej Tanejev, Anton Tsjekhov og Isaac Levitan.

Savvino-Storozjevskij-klosteret

Prins Jurij ba i 1398 St. Savva, en av Sergij Radonezjskijs første disipler, å dra til Zvenigorod og etablere et kloster på Storozji Holm (Utkikksåsen). St. Savva av Storozji ble i den hvite Jomfrufødselskatedralen i 1407. Denne diminutive, grovt tilhugde kirken står fremdeles, selv om dagens utsøkte utseende er et resultat av en nylig restaurering. Fresker i alteret dateres til rundt 1420, men resten av interiøret ble malt i 1656. En storslått ikonostasis i fem rader og himmelporter i Stroganov-stil ble installert i 1652.
I 1650 ble klosteret valgt av tsar Aleksej I som hans residens utenfor byen. I løpet av fem år bygget de et kongelig palass i hvit stein og et lysthus for tsarina. Klosteret ble innringet med steinmurer og tårn, etter mønster fra Troitse-Sergijeva Lavra. Aleksejs sønn, tsar Fjodor III tilbrakte mesteparten av sin tid her, men etter hans død i 1682 gikk det tilbake med klosteret.
I mai 1918, da bolsjevikene forsøkte å konfiskere relikviene av St. Savva, ble flere personer skutt og drept. I 1985 ble klosteret underlagt Danilov-klosteret i Moskva. St. Savvas relikvier ble returnert til klosteret i 1998.
The Kelly Family

The Kelly Family er en irsk-amerikansk popgruppe og familieband. 
Medlemmene er amerikanere som i 1966 flyttet til Spania og begynte å underholde på konserter der. I 1980 fikk de en hit med sangen «Who'll Come With Me (David's Song)» som solgte godt i Nederland, Belgia og Tyskland, hvor de hadde etablert seg etter at de fikk kontrakt med et tysk plateselskap i 1977. 
I 1994 ble albumet Over the Hump det mestselgende musikkalbum noensinne i Tyskland med 3,5 millioner eksemplarer der og 4,5 totalt i Europa. For å promotere dette albumet hadde de en konsert i Wien med over 250.000 tilhørere. De fylte også Westfalenhalle i Dortmund ni ganger etter hverandre, noe ingen andre musikere har klart.
Henri-Jean Guillaume Martin

Bakgrunn

Henri-Jean Martin var født i Toulouse som sønn av en fransk møbelsnekker og en mor av italiensk herkomst. Han startet sin på sitt løp innen kunsten i 1877 ved kunstakademiet i Toulouse (École supérieure des beaux-arts de Toulouse) som en elev av Jules Garipuy. Han gikk også i lære hos Henry-Eugéne Delacroix. I 1879 flyttet han til Paris, og med hjelp av et stipend ble han i stand til å studere i studioet til Jean-Paul Laurens.

Kunstner

I 1883 fikk han sin første medalje ved Parissalongen, hvor han holdt sin første utstilling i 1886.
I 1884 ble Martin tildelt et stipend for en studietur i Italia. Der studerte han verkene til skikkelser som Giotto og Masaccio. Hans bidrag til Parissalongen i 1889 ga ham gullmedaljen for et arbeide som er blitt beskrevet som pointillisme. I 1896 ble han tildelt korset av æreslegionen, hvor han i 1914 ble utnevnt til kommandør. Under verdensutstillingen i 1900 ble han tildelt den høyeste utmerkelsen for sitt arbeide. I løpet av denne perioden ble han en nær venn av skulptøren Auguste Rodin. Den 24. november 1917 ble han medlem av seksjonen for malerkunst innenfor l'Académie des Beaux-Arts, som ble ledet av Gabriel Ferrier.
Martin var rosenkorser og deltok i 1893 i utstillingen salons de la Rose-Croix (La Rose-Croix esthétique), en kunstnerisk bevegelse innenfor symbolismen som ble grunnlagt av Joséphin Péladan i 1890, og som prøvde å oppfange de esoteriske strømningene på slutten av 1800-tallet.
Henri-Jean Guillaume Martin er en av de mest verdsatte kunstnerne fra den tredje franske republikk. Sammen med verker av sine kunstnervenner Paul Pujol, Jean-André Rixens og Paul Gervais, pryder hans malerier kapitolen i Toulouse, der også den sentrale hallen bærer hans navn. Verker av Martin var utstilt ved universitetet Sorbonne i 1908, Hôtel de Ville i Paris og Palais de l'Élysée, også i 1908, statsrådet i Frankrike fra 1914 til 1922 og ordførerkontoret i det femte distrikt i 1935.
Martins introverte temperament fikk han til å flytte fra Paris. Etter et tiårs søken etter et ideélt hjem, kjøpte han Marquayrol, et hus med utsikt over La Bastide du Vert, i nærheten av Cahors. Han fremførte sine beste arbeider i dette nye beroligende miljøet, og døde der den 12. november 1943.
Hans virke som neoimpresjonist er ikke oppfattet som revolusjonerende. Han er likevel blitt satt i samme klasse som den verdenskjente symbolistiske maleren Pierre Puvis de Chavannes.
Håndball-VM 2017 for kvinner

President's Cup

I President's Cup, spilles det om plassene 17-24 blant lagene som ikke gikk videre fra gruppespillet. Landene som kommer på 5.-plass i gruppespillet, spiller om 17.- til 20.-plass, mens landene som kommer på 6.-plass spiller om 21.- til 24.-plass.

Toppscorer

Kilde: IHF

Beste målvakt

Kilde: IHF
Uskyldighetens museum

Museet og romanen

Museet og boken ble skapt samtidig og forteller historien om to familier i Istanbul. Begge gir et bilde av overklasseliv i Istanbul fra begynnelsen av 1970-tallet til begynnelsen av 2000-tallet. Romanen gir detaljene i beretningen om Kemal, en formuende og kjent person i Istanbul som blir forelsket i sin fattige kusine, og museet stiller ut gjenstandene som har en rolle i historien. Samlingen, som består av mer enn tusen gjenstander, stilles ut i et hus fra 1800-tallet på hjørnet mellom Çukurcuma Sk og Dalgiç Sk.

Historikk

Orhan Pamuk begynte å samle gjenstandene til museet midt på 1990-tallet. Han har fortalt at en del kommer fra familie og venner, andre stammer fra andre forbindelser i Istanbul eller andre steder i verden. Men forfatteren har ikke opplyst om hvilke gjenstander som er direkte knyttet til sitt eget liv. Han understreker at museets fortelling skal koples til romanen og ikke til Pamuks eget liv.”

Konsept

Museet ligger i en del av Istanbul som er kjent for trange gater med antikvitetsbutikker. Museet inneholder et antall tablåer eller installasjoner, hvert enkelt svarer til romanens 83 kapitler. Utstillingen inkluderer blant annet et stort glassmonter som inneholder 4213 sigarettsneiper som Füsun har røkt, en samling saltkar, samt malerier og kart over gatene der romanens hendelser utspiller seg.
Orhan Pamuk utviklet ideen om museet og boken parallelt helt fra begynnelsen av, så museet kan ikke sees på som et museum over boken. 
Uskyldighetens museum fikk i 2014 prisen Årets museum i Europa.
Minneadresse

Innenfor informatikken er minneadresse et begrep som brukes på ulike nivåer av programvare og maskinvare for å aksessere en datamaskins hovedminne. Minneadressene er sekvenser med tall av faste størrelser som vises og kan manipuleres som unsigned heltall. En slik numerisk semantikk baserer seg på egenskaper ved mikroprosessoren (slik som programtelleren og minneadresseregister) såvel som på bruken av minnet som en tabell i ulike programmeringsspråk.
The Fine Art of Doing Nothing

The Fine Art of Doing Nothing er et musikkalbum med NXP, utgitt i 1985.
Capote

Handling

Truman Capote har blitt kjendis på grunn av sine bøker, særlig Frokost hos Tiffanys, og kommer en dag over nyhetshistorien om mordet på en hel familie i Kansas. Han får lov av sin sjef i The New Yorker til å følge saken, og drar til Kansas med sin venn Harper Lee for å intervjue mennesker som kjente den drepte familien. Når drapsmennene blir pågrepet, får Capote, via sitt gode forhold til konen til den lokale sheriffen, lov til å ha kontakt med den ene pågrepne, Perry Smith. Capote følger saken i fem år, under straffesaken, anken og tilslutt straffen for paret som utførte mordet

Oscar

Filmen vant en Oscar og var nominert i ytterligere fire klasser. Philip Seymour Hoffman vant prisen beste mannlige hovedrolle som «Truman Capote». Den var også nominert i klassene; som beste film, best regi og Catherine Keener var nominert i klassen beste kvinnelige birolle som «Harper Lee».
Chrysozephyrus

Utseende

Middelsstore stjertvinger (vingespenn ca. 40 millimeter). Bakvingen har en nokså lang, tynn stjert. Oversiden er mørk brun- eller svartaktig, ofte med metallisk blå og oransje felter hos hunnene, mens hannene er mer eller mindre metallisk grønne – det er vist at den skinnende overflaten også reflekterer ultrafiolett lys. Undersiden er hvitaktig til brun med uregelmessige, brune tverrstreker.

Levevis

Larvene lever på mange ulike slags løvtrær.

Utbredelse

Gruppen er utbredt i Øst- og Sørøst-Asia.
Uniform Resource Locator

En uniform ressurslokator (URL, engelsk: «Uniform Resource Locator») er en subtype av URI hvor man identifiserer og navngir en ressurs ved hjelp av lokaliseringinformasjon eller ressursens adresse. I all praktisk betydning så er URL et synonym for URI.

URL syntaks

Enhver URL starter med et skjemanavn som definerer URL-ens navnerom, dens mening og syntaks for den resterende delen av URL-en.

URL som lokator

I sin nåværende tekniske betydning, en URL er en URI som i tillegg til å identifisere en ressurs, også sørger for en måte å lokalisere ressursen.
Levanto

Levanto er en småby og kommune med 5 665 innbyggere (2004) i Provinsen La Spezia i den italienske regionen Liguria, ved den italienske riviera. Kommunen ligger omkring 60 km. sydøst for Genova og omkring 20 km. nordvest for La Spezia. Byen ligger ved kysten, ved enden av en dal. Området er bevokst med oliven- og pinjetrær.
Kommunen omfatter også følgende frazioni: Lizza, Lavaggiorosso, Dosso, Groppo, Montale, Vignana, Lerici, Pastine, Chiesanuova, Fontona, Legnaro, Fossato og Ridarolo. Levanto grenser til kommunene Bonassola, Borghetto di Vara, Carrodano, Framura, Monterosso al Mare og Pignone. Deler av Levanto ligger innenfor nasjonalparken Cinque Terre.
Tommy (Tommy Körberg)

Tommy er et musikkalbum med Tommy Körberg, utgitt i 1970.
Folkets frigjøringshærs marine

Folkets frigjøringshærs marine (tradisjonell kinesisk: 中國人民解放軍海軍, forenklet kinesisk: 中国人民解放军海军, pinyin: Zhōngguó Rénmín Jiěfàngjūn Hǎijūn,  engelsk: People's Liberation Army Navy, forkortet PLAN) er Det kinesiske kommunistiske partis forsvarsmakts, Folkets frigjøringshærs, marine gren. Den ble opprettet i 1950. Den består (2012) av en styrke på over 215.000 mann og organisert i tre flåter.

Historie

Den første flåtebasen ble anlagt i mars 1950 med stor assistanse fra Sovjetunionen. Sovjetunionen gav også over årene mye materiellassistanse. I 1955 var det blitt organisert tre flåter: Nordflåten, Østflåten og Sørflåten. Også det marine flyvåpen var kommet i gang. 
Under det såkalte «store spranget» ble flåten videreutviklet, og fikk mange flere fartøyer. Også under kulturrevolusjonen ble marinen forskånet fra de problemer som resten av samfunnet fikk utlide.
I 1970-årene og 1980-årene fikk den kinesiske marine ca 20 prosent av det totale forsvarsbudsjettet og personell og fartøy økte kraftig. Det var også i 1980-årene at Kinas marine ble en regional stormakt, meget på grunn av den nye øverstkommanderende Liu Huaqing. I denne perioden gjorde man også store fremskritt med robotteknikk. Blant annet utviklet man de første ballistiske roboter til sina ubåter på det sene 1980-tallet.
På 1990-tallet, da Kinas økonomi gjorde store fremskritt, ble det igjen satset stort på marinen. Nye overflatefartøy- og ubåt-klasser kom i tjeneste mens de eldre fartøyer av sovjetisk type ble gradvis utfaset.
Fra 2000-tallets begynnelse hadde man begynt å planlegge en havsflåte, en såkalt blue-water navy. Moderne jagere og fregatter ble utviklet og flere moderne  robotjagere fra Russland ble innkjøpt. Det finnes også planer om å konstruere hangarfartøy og større amfibiefartøy. Derutover har det marine flyvåpen fått forsterkning med blant annet nye angreps- og jagerfly.
EMD G12

Sydvaranger G12

A/S Sydvaranger fikk levert to lok fra GMD, i 1954 og 1956, for å trekke jernmalmtog på Kirkenes–Bjørnevatnbanen. Begge lokomotivene ble kjøpt inn av selskapet da jernbanedriften ble lagt om fra damp til dieseldrevet. Disse ble brukt i aktiv tjeneste på banen frem til aktiviteten opphørte rundt 1996/1997. Lokomotivet DE101 ble hugget i november 2006 etter protest fra enkeltpersoner. DE100 er i Sør-Varanger museums eie og det har stått innelåst under tak i finknuseverket i Kirkenes siden 2005. 12. august 2008 ble DE100 for første gang siden 2004 startet opp og testkjørt noen få meter utenfor finknuseverket i Kirkenes, der det står lagret. Det ble gjort videoopptak av seansen.
Jean-Marie Roland de La Platière

Bakgrunn

Roland begav seg ved 19 års alder ut på vandring og fikk gjennom en slekting i Rouen, som opptok ham i sitt hus og var ansatt ved den kongelige inspeksjon over manufakturene, plass innen denna forvaltningsgren samt behandlet som forfattere med fremgang dithørende spørsmål (i "Dictionnaire des manufactures et des arts").

Den franske revolusjon

Ved utbruddet av den franske revolusjon i 1789 var Roland inspektør over silkefabrikkene i Lyon. Han var tilhenger av opplysningen og hilste med glede revoludjonen, som han under et besök i Paris, februar – september 1791, kunde bevitne på nært hold- Dahans tjeneste ble inndratt på denne tid, bosatte han seg, i desember samme år, i Paris. Der sluttet han seg til girondistene, som da akkurat hadde begynt på sin virksomhet. Hans hus ble samlingsplass for atskillige blant deres mest fremstående menn (også Georges Jacques Danton og Maximilien de Robespierre besøkte paret Rolands salong). 
I høy grad på grunn av girondistenes beundring av hans ektemake vant Roland stor anseelse hos partiet, og da dette i mars 1792 klarte å påtvinge Ludvig XVI en regjering etter hans behag ble han innenriksminister. Som sådan var han med på å fremkalle den krigserklæring mot Østerrike (den 20. april samme år) som startet revoludjonskrigen. Da han den 10. juni tilstilte Ludvig ett av eller i samråd med madame Roland forfattet advarsels- og formaningsbrev i anledning av kongens uvilje mot å gi sin sansksjon yil noen av de girondistene gjennomdrevne riksdagsbeslutninger mot emigrantene og de edsnektende prestene, ble han avsatt. 
Kongedømmets fall den 10. august 1792 førye ham atter inn i ministeriet, da interimsregjering. Men de krefter girondistene hadde sluppet fri vendte seg nå mot dem selv. Septembermordene åpnet Rolands, likesom i allmenhet girondistenes, øyne for farene med de anarkiske agitasjonene; og æren av den strid, som girondistene under nasjonalkonventets første tid utkjempet for å redde Frankrike fra det truende skrekkvelde, tilkommer i høy grad Roland.
Den stadig mer opphetede atmosfære som kongens prosess avstedkom, forsterket imidlertid de anarkiske krefter, og som følge av dette ble den 21. januar 1793, dagen for kongens avrettelse, det såkalte opinionsbyrået som Roland hadde opprettet oppløst. Dette byrået hadde Roland opprettet i den hensikt å påvirke den allmenne mening i samfunnsordningens interesse. 
Da mistet han motet, og to dager deretter oppgav han sin ministerplass og trakk seg fra det offentlige liv. 
Under opprøret den 31. mai til den 2. juni samme år, da girondistene ble styrtet, besluttet opprørslederen at han skulle fengsles. Men han unnslapp med sin ektemakes hjelp til Rouen. Da han fikk beskjed om hennes henrettelse, begikk han selvmord.
Hymeskvadet

Hymiskviða eller Hymeskvadet er et gudedikt i Den eldre Edda og i Codex Regius, som er oppkalt etter jotnen Hyme. Diktet er blant annet kjent for sin fortelling om guden Tor, som under en fisketur får Midgardsormen på kroken.

Handling

Diktet forteller om æsene som besøkte Æge. De oppdaget at han hadde mange gryter til å lage mat i, og at han derfor kunne være vertskap for dem. Æge gikk med på dette på den betingelse at æsene tok med seg en gryte som var stor nok til å koke mat i til dem alle.
En så stor gryte kunne ikke uten videre skaffes, men Týr, som var sønn av Odin, kom på at faren Hyme hadde en slik gryte. Deretter reiste æsene avgårde til Hymes hjem.
Vel fremme hos Hyme, spiste Tor så mye av Hymes mat, at de begge måtte ut på fisketur. Under fisketuren fikk Tor selveste Midgardsormen på kroken. Tor viste frem styrken sin, men Hyme erta han med at han umulig kunne være sterk hvis han ikke kunne knuse Hymes drikkebeger. Begeret var magisk, og kunne bare knuses ved å kastes mot Hymes hode. Til slutt fikk Tor vite om dette, og ønsket å prøve det. Hvoretter Hyme forteller til æsene at de kan ta med seg gryta og reise derifra.

Opprinnelse

Kvadet er overlevert i et håndskrift fra ca 1270 (gml. kgl. saml.2365, 4to i det kgl. bibliotek i København). Filologen Finnur Jónsson mener at kvadet er bevart ganske likt sin opprinnelige form og at det, på tross av at det er blant de yngste Edda-diktene, er diktet før 1000. Dette vurdert ut fra de mange omskrivingene. Diktet er utformet med en viss grovkornet humor og med et kraftig og godt språk.
Nikita Rukavytsya

Landslaget

Han ble tatt ut til Fotball-VM 2010 i Sør-Afrika.
Han ble tatt ut i Australias bruttotropp til VM i fotball 2018 i Russland.
Sosiobiologi

Sosiobiologi er læren om opphavet til dyrs sosiale atferd. Sosiobiologiens bidrag til atferdsbiologien er å forklare hvordan et gitt atferdsmønster kan ha blitt til i evolusjonens løp, det vil si hvilke økologiske betingelser det respektive atferdsmønsteret har vært en tilpasning til. Sosiobiologi kan derfor betegnes som den delen av atferdsøkologien som spesielt fokuserer på sosial atferd. Med «sosial» atferd menes i denne sammenheng atferd som kommer til uttrykk i samspill med individer innen samme art.
Sosiobiologien fikk sitt gjennombrudd med Edward O. Wilsons bok Sociobiology (1975), og er i dag – sammen med resten av atferdsøkologien – et florerende biologisk fagfelt, som har gitt unike innsikter i dyrenes atferd.
Joannes Philippus Roothaan

Bakgrunn

Familien Roothaans røtter var i Frankfurt am Main i Tyskland. Derfra emigrerte de til Amsterdam, der de konverterte fra den evangeliske protestantiske tro til katolisismen. Joannes Roothaan var sønn av kirurgen Matthias Egbert Roothaan og hans hustru Marie Angela Ter Horst. Han gikk på gymnas i Amsterdam, og fortsatte deretter på Athenäum illustrum, en privat høyskole, og studerte under professor Jacob van Lennep.

Tidlig virke som jesuitt

Den 30. juni 1804 trådte Roothaan inn i jesuittordenen. Dette var på en tid da ordenen var offisielt opphevet, men opphevelsesdekretet var ikke blitt gjort gjeldende i Tsarriket fordi de politiske myndigheter der forhindret det.(Ordenen ble offisielt gjenopprettet høsten 1814.) Roothan gikk derfor inn i ordenens novisiat i Dünaburg (Daugavpils) i Det russiske rike (i det nåværende Latvia). Den 21. juni 1806 avla han sin ordensprofess, og virket til 1809 i det stedlige gymnasium. Senere studerte Roothaan filosofi og teologi ved ordenens akademi i Polozk (Polatsk).
I januar 1812 ble han presteviet, og allerede samme år kalt til professor i retorikk  ved kollegiet i Pusza. Årene 1816 til 1820 virket han ved kollegiet i  Orsja. I mars 1820 ble alle ordenens medlemmer i Russland utvist fra landet.
Hans tolv uker lande flukt endte i Brig i det sveitsiske kanton Wallis. Der virket han som dosent. Etter forskjellige forvaltningsoppgaver kalte man ham med virkning fra 22. juni 1823 til leder for kollegiet i Roma.

Som generalsuperior

Den 29. januar 1829 døde ordenens 20. generalsuperior, Aloisius Fortis. Den 9. juli 1829 valgte ordenens generalkongregasjon Joannes Phillipus Roothaan til sin neste general.
Hans viktigste oppgave ble stabiliseringen av ordenen, som først i 19814 var blitt tillatt igjen av pave Pius VII. Dette forsøkte han i første rekke ved en sterkere vektlegging av de ignatianske eksersitier, med en vektlegging som var vestenlig sterkere enn i ordenens første historiske epoke. Han fikk utarbeidet en kommentert utgave av eksersitiene, som parallelt til en overleverte latinske versjon også hadde en ny latinsk oversettelse som var mye tettere på den spanske original. 
I revolusjonsåret 1848 måtte Roothaan forlate Roma. Han benyttet anledningen til en visitasjonsreise gjennom nesten hele Europa. 
Først i slutten av januar 1850 kunne Roothaan vende tilbake til moderhuset. Etter en lang sykdomsperiode døde han den 8. mai 1853 i en alder av 67 år. Hans etterfølger ble Pierre Jean Beckx.
I 1927 innledet Den Hellige Stol en salighetsundersøkelse for Roothaan.
Farmsundet

Farmsundet er på en og samme tid et 3 km bredt sund og en 3-4 km bred bukt innenfor Hermansenøya mot Forlandsundet, helt vest i Oscar II Land på Spitsbergen, Svalbard. Området ligger under Ankerfjella mot St. Johnsfjorden i sør, og i botnen munner Dahlbreen i øst helt ned i havet.